Stratum of strata (Latyns: laag/lae) verwys na 'n taal wat 'n invloed het, of beïnvloed word, op of deur 'n ander taal of tale deur middel van taalkontak. Daar word onderskei tussen 'n inheemse stratum en uitheemse stratum, asook substratum en superstratum. 'n Subdivisie van 'n linguistiese struktuur. Substratum: ŉ Taal met ŉ laer prestige, dit wil sê dat dit ŉ taal is wat minder mag en status het as die taal wat beïnvloed word. Superstratum: ŉ Taal wat meer mag en status het as die taal wat beïnvloed word, dus ŉ hoër prestige. Substratum en superstratum het die vermoë om ŉ ander taal of tale te beïnvloed. Inheemse stratum: Dit verwys na die invloed en/of verandering wat verkry is in n taal vanaf die taal se moedertaal of oorsprongtaal. In die geval van Afrikaans is dit ŉ Germaanse oorsprong en Afrikaans het ŉ verskeidenheid Germaanse grammatikale invloede bekom. Uitheemse stratum: Dit verwys na die invloed en/of verandering wat ŉ taal bekom het vanuit ŉ klassieke taal (Latyns of Oudgrieks). Carstens, W.A.M. & Bosman, N. 2014.